सामान्यत: चौथे भाव से हम निवास स्थान, मां, मातृभूमि आदि का विचार करते हैं। वहीं कुण्डली के पंचम भाव से प्रेम, अपनापन और वात्सल्य (संतान) आदि का विचार किया जाता है। जब कुण्डली का बारहवां भाव स्वर्ग है तो स्वर्ग का प्रेम हम किस भाव से देखें? स्वाभाविक है स्वर्ग (बारहवें) भाव से पांचवां भाव तो कुण्डली का चतुर्थ भाव ही होगा। अत: स्वर्ग का प्रेम अगर कहीं बसता है तो वह है चतुर्थ भाव। यानी मां का भाव। यही कारण है कि विद्वानों ने कहा है कि मां के आंचल तले स्वर्ग होता है। यही कारण है कि भगवान राम नें मां और मातृभूमि दोनों को स्वर्ग से बड़ा कहा है। क्योंकि अगर प्रेम न हो तो स्वर्ग भी नरक हो जाएगा।